Nils Utsi

**Nils Reidar Utsi** (født 22. juli 1943 i Tana, død 1. januar 2019) var en norsk, samisk skuespiller, dramatiker og  teaterinstruktør fra Tana i Finnmark.

## Liv og virke
### Utdannelse
Etter gymnas i Finnmark tok Nils Utsi skuespillerutdannelse ved Statens Teaterskole i Oslo, der han kom inn i 1964 som den første samiske studenten.

### Karriere
Etter skolen ble han ansatt ved Den Nationale Scene i Bergen der han var i tre år fra 1968 til 1971. Han var deretter med på å starte Hålogaland Teater høsten 1971. Dette var Nord-Norges første profesjonelle teater og Norges første regionteater. Utsi var en av de kunstneriske drivkreftene ved teateret og deltok i alle produksjonene de første åra. Dette var ofte oppsetninger som tok utgangspunkt i regional kultur og politikk, blant annet arbeiderbevegelsens historie i Nord-Norge.

Utsi gjestet senere Hålogaland Teater (HT) ved åpningen av kulturhuset i Tromsø 1983 med *Petter Dass*, hvor han hadde hovedrollen, og igjen ved HTs 25-årsjubileum 1996, hvor han hadde hovedrollen i *Postmannen fra Arles.* Også ved åpningen av HTs nye teaterhus (2005) gjestet Utsi i en rolle i *Benoni og Rosa.*

Nils Utsi ble kjent i større deler av Norge gjennom rollen som faren til samegutten Ante i barne-TV-serien med samme navn. Serien ble sendt på NRK første gang i 1976 og 1977, og Utsi var personinstruktør for de samiske medvirkende. I den første samiske spillefilmen *Ofelaš/[[Veiviseren]]* (1987), i regi av Nils Gaup, hadde han en sentral rolle. Filmen ble Oscarnominert. I den neste, *[[Bázo]]* fra 2003, hadde han og en rolle. Nils Utsi var også med i Gaups *[[Kautokeino-opprøret (film)|Kautokeino-opprøret]]* fra 2008. I 2009 spilte han i filmen *[[Jernanger]]* (regi: Pål Jackman). Han deltok i en lang rekke kortfilmer, blant annet i samarbeid med Nordland kunst- og filmfagskole.

I 1997 hadde Nils Utsi hovedrollen i Ludvig Holbergs *[[Jeppe på Bjerget]]* (*Jeagge Jussa*) i en samisk versjon produsert av Beaivvás Sámi Teáhter i Kautokeino. I 2004 var han instruktør for skuespillet *Stein i lomma* (*Stones in his Pockets*) ved dette teateret. 2012 hadde han en sentral rolle i ungdomsserien *Hjerterått* (regi: Nils Gaup) på NRK. I 2014 var han ved Stockholms Svenska Riksteatern  i *När vinterns stjärnor lyser här*.

Under Alta-konflikten ble Utsi fjernet fra Stilla tre ganger, og var den første personen av flere som ble stilt for retten for demonstrasjonen.

## Teaterarbeid (utvalg)

### Ved Den Nationale Scene (Bergen) (et utvalg)
* 1968: *[[Lille Malcolm og hans kamp mot evnukkene]]*
* 1969: *[[Nederlaget]]* av Nordahl Grieg
* 1969: *[[Mens vi venter på Godot]]* av Samuel Beckett
* 1970: *[[Peer Gynt]]* av Henrik Ibsen

### Ved Hålogaland Teater (et utvalg)
* 1971: *[[Tolvskillingsoperaen]]* av Bertolt Brecht
* 1971: *[[Gutten og gullfuglen]]* av Nils Utsi, Sigmund Sæverud, Tone Danielsen
* 1973: *[[Det er her æ høre tel]]* av Klaus Hagerup
* 1975: *[[Vor ret vi tar]]* av Klaus Hagerup og Dag Skogheim
* 1975: *[[Peer Gynt]]* av Henrik Ibsen
* 1978: *[[Krittringen]]* av Bertolt Brecht
* 1984: *[[Petter Dass]]* av Lars Berg
* 1997: *[[Postmannen fra Arles]]* av Ernst Bruun Olsen
* 2005: *[[Benoni og Rosa]]* av Knut Hamsun
* 2011: *[[En folkefiende]]* av Henrik Ibsen

### Ved Beaivváš Sámi Našunálateáhter (et utvalg)
* 1997: *[[Jeppe på Bjerget|Jeagge Jussá]]* (*Jeppe på Bjerget*) av Ludvig Holberg
* 2000: *Eatni váibmu vardá* (*En mors hjerte blør*) av Nils Utsi
* 2004: Regi på *Lummaid dievva geađggit* (*Stein i lomma*)

### Ved Ice Globe Theater
* 2004: *[[Hamlet]]*

## Filmroller
* 1974: *[[Under en steinhimmel]]*
* 1975: *[[Ante]]* – også personregi
* 1980: *[[La elva leve!]]
* [[1980]]: *Svart hav* – også manus
* [[1983]]: *Jon (film)* 
* [[1986]]: *Nattseilere* 
* [[1987]]: *Veiviseren* (*Ofelaš*)
* [[1992]]: *Den femtonde hövdingen*
* [[2003]]: *Bázo*
* [[2008]]: *Kautokeino-opprøret*
* [[2009]]: *Jernanger*
* [[2009]]: *Polmak i Tana*
* [[2010]]: *Robert Mitchum est mort*
* [[2011]]: *Dunderland*
* [[2011]]: *Skumringslandet*
* [[2012]]: *Hjerterått*
* [[2013]]: *Bonki*
* [[2017]]: *Den 12. mann''
*2019: Askeladden – i Soria Moria slott

## Referanser


## Eksterne lenker
*